浪淘沙

浪淘沙，词牌名。亦称《浪淘沙令》、《卖花声》《过龙门》。双调五十四字，前后阕各四平韻，一韵到底。

词牌格式

例词
浪淘沙--簾外雨潺潺     李煜

帘外雨潺潺，春意阑珊。罗衾不耐五更寒。梦里不知身是客，一晌贪欢。

独自莫凭栏，无限江山，别时容易见时难。流水落花春去也，天上人间。

浪淘沙--往事只堪哀     李煜

往事只堪哀，对景难排。秋风庭院藓侵阶。一任珠帘闲不卷，终日谁来？

金剑已沉埋，壮气蒿莱。晚凉天净月华开。想得玉楼瑶殿影，空照秦淮！

浪淘沙令--把酒祝東風     歐陽修

把酒祝東風，且共從容。垂楊紫陌洛城東，總是當年攜手處，游徧芳叢。

聚散苦匆匆，此恨無窮。今年花勝去年紅，可惜明年花更好，知與誰同？
                       

词牌